Baba veilig gevind ná kapingArgieffoto Kapt. Mpande Khoza, woordvoerder van die polisie, het gesê die vrou het omstreeks 20:30 die hek na haar huis in Phiri, Soweto oopgemaak toe twee of drie mans haar met ŉ vuurwapen aangehou het. Die mans het die vrou se motor gekaap terwyl haar babaseuntjie steeds op die agtersitplek in sy babastoeltjie vasgegordel was. Volgens Khoza het mense wat naby die vrou woon kort hierna ŉ baba hoor huil. Die babaseuntjie is in sy babastoeltjie langs die pad gevind. “Die baba het gehuil maar hy is veilig,” het Khoza gesê.